एसटीएफ ने छह संदिग्धों को उठाया
इंजीनियरहत्याकांड में अपराधियों की धर-पकड़ के लिए एसटीएफ ने ऑपरेशन तेज कर दिया है। शिवहर सीतामढ़ी इलाके से करीब आधार दर्जन लोगों को एसटीएफ ने हिरासत में लिया है। सूत्रों के अनुसार इनपर मुकेश पाठक गिरोह से जुड़े होने या उन्हें शेल्टर देने का शक है। एसटीएफ की टीम उनसे पूछताछ कर रही है।
चर्चा यह भी है कि दरभंगा में दो इंजीनियरों की हत्या के मामले में पुलिस जो जिस मुकेश पाठक पर शक है, उसके नेपाल भागने की भी संभावना जताई जा रही है। संभव है कि जोगबनी होते हुए वह नेपाल भाग गया हो। इसे देखते हुए नेपाल के सीमावर्ती इलाकों में पुलिस को अलर्ट कर दिया गया है। राज्य पुलिस के आधिकारिक सूत्रों के अनुसार दरभंगा मामले में कुछ लोगों से पूछताछ चल रही है। उनसे मिले सुराग के आधार पर आगे की कार्रवाई होगी।
मुकेश के नेपाल भागने का अंदेशा
अपराधियोंकी धर-पकड़ के लिए एसटीएफ की कई टीमें लगातार काम कर रही हैं। संतोष झा और मुकेश पाठक गिरोह से जुड़े हर तार को टटोला जा रहा है। शिवहर और सीतामढ़ी से कई संदिग्धों से पूछताछ इसी ऑपरेशन का हिस्सा है। हालांकि एसटीएफ का पूरा फोकस मुकेश पर है। वह हर हाल में उसे दबोचना चाहती है। पुलिस को पता है कि मुकेश का बाहर रहना ठीक नहीं। जिस तरह से लगातार वारदातों में उसका नाम रहा है वह पुलिस के लिए भी बड़ी चुनौती है।
पटना|भाकपा केबिहार राज्य सचिव मंडल ने राज्य में बदतर हो रही कानून व्यवस्था की स्थिति पर चिंता जताई है। कहा कि सीएनसी कंपनी के दो युवा इंजीनियरों की हत्या का मामला बिहार सरकार के सुशासन के दावे की कलई खोलने वाला है। यह लोगों को जंगलराज के दिनों की याद दिला गया है। राज्य सचिव सत्य नारायण सिंह ने हत्यारों को अविलंब गिरफ्तार कर सख्त सजा दिलाने तथा दरभंगा के डीएम और एसपी को निलंबित करने की मांग की। कहा कि मृत इंजीनियरों के परिजनों को 50-50 लाख रुपए मुआवजा दिया जाए।
लोजपाजांच टीम दरभंगा जाएगी : दरभंगामें दो इंजीनियरों की हुई हत्या को लेकर लोजपा प्रदेश अध्यक्ष पशुपति कुमार पारस ने एक जांच टीम बनाई है। यह टीम दरभंगा जाएगी और घटना की पूरी जानकारी लेकर, पार्टी को रिपोर्ट सौंपेगी। पार्टी के महासचिव सत्यानंद शर्मा की अध्यक्षता में यह टीम बनी है। इसकी जानकारी पार्टी के प्रदेश प्रवक्ता ललन चंद्रवंशी ने दी।
पटना|भाजपा सेनिलंबित दरभंगा के सांसद कीर्ति आजाद ने राज्य में राष्ट्रपति शासन लगाने की मांग की। उन्होंने कहा कि राज्य में कानून व्यवस्था की स्थिति दिनोंदिन खराब होती जा रही है। दरभंगा में सड़क निर्माण कंपनी में काम करने वाले इंजीनियरों की हत्या रंगदारी नहीं देने के कारण दिनदहाड़े कर दी गई। उसके बाद निर्माण कार्य में लगे सारे कर्मचारी वहां से भाग गए हैं। राज्य में जब से नई सरकार आई है, हत्या,अपहरण, लूट, डकैती और रंगदारी मांगने की घटना में बढ़ोतरी हुई है। पुलिस हाथ पर हाथ धर कर बैठी रहती है।
awa_Deva hin_Deva hin_Deva bho_Deva hin_Deva hin_Deva awa_Deva hin_Deva